EkBass/fiwiki-20250220-pages-articles huggingface dataset:
Christian Sucksdorff

Christian Gustaf Sucksdorff (8. helmikuuta 1928 Sodankylä – 23. lokakuuta 2016 HelsinkiKuolinilmoitus 13.11.2016 Helsingin Sanomat s. C 13) oli suomalainen geofyysikko. Hän oli Ilmatieteen laitoksen geofysiikan osaston päällikkö (professori) eläkkeelle jäämiseensä asti 1991. Christian Sucksdorff valmistui ylioppilaaksi Helsingissä Suomalaisesta Yhteiskoulusta vuonna 1947. Hänen isänsä Gustaf Sucksdorffin toiminta Suomalaisen Tiedeakatemian Sodankylän observatorion johtajana ja geomagneettisten mittaustena asiantuntijana innosti myös Christian Sucksdorffin geofyysikoksi. Hän opiskeli yliopistossa fysiikkaa, matematiikkaa ja tähtitiedettä. Hänen isänsä kuoleman seurauksena Valtion Meteorologisen Keskuslaitoksen magnetismiin liittyvä havainto- ja tutkimustoiminta siirtyi isältään oppia saaneen Christian Sucksdorffin tehtäväksi jo vuonna 1955. Hän laajensi muun muassa Nurmijärven observatorion mittaustoimintaa ja edisti revontulikuvauksen ja -kameroiden käyttöä lähiavaruuden tutkimuksessa. Sucksdorfin väitöskirja valmistui 1968. Ilmatieteen laitoksen magnetismitutkimusryhmä laajentui geofysiikan osastoksi, jonka osastopäällikön tehtävästä Sucksdorff jäi eläkkeelle vuonna 1991. Hänen tieteellinen tuotantonsa sisältää noin 50 teosta mittaustekniikasta magnetismin alalla ja magneettikarttoja Suomen alueesta. Hän laati oppikirjan IAGA Guide on magnetic measurements and observatory practice (1996) J. Jankowskin kanssa.Uppslagsverket Finland Sucksdorff oli Suomalaisen Tiedeakatemiann ja Suomen Tiedeseuran jäsen. Hänet kutsuttiin vuonna 1993 kunniajäseneksi Kansainvälisen geomagnetismin ja aeronomian järjestöön (IAGA, International Association of Geomagnetism and Aeronomy). Geofysiikan seura - geofysiikan alan tieteellinen yhdistys Suomessa, jonka puheenjohtaja Sucksdorff oli kahdesti - myönsi hänelle Palmén-mitalin vuonna 1998 tunnustuksena merkittävästä elämäntyöstä geomagnetismin alalla. == Lähteet == Luokka:Suomalaiset geofyysikot Luokka:Vuonna 1928 syntyneet Luokka:Vuonna 2016 kuolleet Luokka:Suomalaiset professorit Luokka:Ilmatieteen laitos
Anna Viitala

Anna Viitala (s. 1979) on helsinkiläinen näytelmäkirjailija, dramaturgi ja ohjaaja. Hänen teoksiaan on esitetty muun muassa Kansallisteatterissa, KOM- teatterissa, Kokkolan kaupunginteatterissa, Joensuun kaupunginteatterissa, Korjaamo-teatterissa, Kouvolan teatterissa, Teatteri Takomossa ja Q-teatterissa. Teatteritöiden ohessa Viitala on toiminut myös sanoittajana esimerkiksi Kerkko Koskiselle ja Vuokko Hovatalle. Viitalan sisko on näyttelijä Pihla Viitala. Anna-lehti 39/2019 s.11. == Lähteet == Luokka:Suomalaiset näytelmäkirjailijat Luokka:Suomalaiset teatteriohjaajat Luokka:Vuonna 1979 syntyneet Luokka:Elävät henkilöt
Lohikäärmeen muna

Lohikäärmeen muna on vuonna 1987 julkaistu käännös Robert L. Forwardin kirjoittamasta kirjasta Dragon’s Egg, joka julkaistiin vuonna 1980. Kirja on kovan tieteiskirjallisuuden edustaja. == Sisältö == === Sisällysluettelo === * Robert L. Forward 7 * Esipuhe 11 * Pulsari 18 * Tulivuori 49 * Jumala 91 * Matka 142 * Yhteys 179 * Vuorovaikutus 208 * Tekninen liite 251 * Tähtitieteellinen yhdistys Ursa 272 === Juoni=== Kirja kertoo ihmiskunnan tutkimusmatkasta, joka kohdistuu Lohikäärmeen muna nimiseen neutronitähteen. Tutkimusretkikunta havaitsee tähden pinnan luotauksella, että siellä on eläviä tietoisia olentoja nimeltä Cheelat ja alkavat viestimään heidän kanssaan. === Lainaus === == Lähteet == Luokka:Tieteiskirjallisuus
Jokamies (näytelmä)

Jokamies () on 1400-luvulta peräisin oleva mysteerinäytelmä, allegoristen hahmojen kautta kerrottu moraliteetti sielun pelastuksesta. Englannissa tai mahdollisesti Hollannissa syntynyt tarina pohjautuu suulliseen traditioon, mutta ilmestyi painettuna Englannissa vuonna 1510. Jokamies on näytelmällinen saarna, joka käsittelee syntiä, katumusta, hyveitä ja armoa. Sen henkilöitä ovat esimerkiksi Jumala, Kuolema, Jokamies, Hyveet, Kauneus, Paholainen ja Seitsemän kuolemansyntiä. Vuonna 1911 itävaltalainen Hugo von Hofmannsthal julkaisi 1500-luvun tekstin pohjalta oman uusioversionsa Jedermann, jonka otsikko suomeksi kuuluu Jokamies – vanha näytelmä rikkaan miehen kuolemasta. Loppusoinnuin kirjoitetussa tekstissä Jumala ja Piru tavoittelevat rikkaan Jokamiehen sielua. Kuolema ilmestyy miehelle ja kertoo lopun olevan lähellä. Jokamies yrittää taivutella läheisiään ja Mammonaa mukaansa kuolemaan, mutta lopulta hän kulkeekin rajan yli Uskon ja Hyvien töiden saattelemana. Von Hoffmanstahlin näytelmän suomensi Huugo Jalkanen vuonna 1916, ja musiikin siihen teki Jean Sibelius. Sitä esitettiin paljon suomalaisissa teattereissa erityisesti 1940–1960-luvuilla. Pelkästään 1950-luvun aikana sitä esitettiin seitsemässä suomalaisessa ammattiteatterissa.Liitiä, Siiri: Jokamies – mysteerinäytelmä Turun sydämessä, Turun kaupunginteatteri 13.01.2016. Viitattu 19.11.2016. == Katso myös == * Tuuri (runo) ==Lähteet== Luokka:Brittiläiset näytelmät Luokka:Keskiajan kirjallisuus
Panu Ignatius

Panu Juhani Ignatius (11. toukokuuta 1929 Helsinki – 27. lokakuuta 2016 EspooKuolinilmoitus. Helsingin Sanomat 13.11.2016, s. C 14.) oli suomalainen ekonomi, musiikkiviihdealan toimija, jääkiekkoilijaQuant Hockey. ja ralliautoilijakwa-kwa.pl.. Ignatius oli naimisissa televisiokuuluttaja Tuula Ignatiuksen ja vuodesta 1968 malli Seija Tynin kanssaHymyn 1968 nr 11 sisältöluettelo . Antikvariaatti.net.. Ignatius pelasi jääkiekkoa HJK:n joukkueessa vuosina 1948–1960. Hän pelasi 90 SM-sarjan ottelua ja teki niissä 10 maalia. == Lähteet == Luokka:Suomalaiset jääkiekkoilijat Luokka:Suomalaiset ralliautoilijat Luokka:Vuonna 1929 syntyneet Luokka:Vuonna 2016 kuolleet
Veikko Matinolli

Veikko Johannes Matinolli (28. helmikuuta 1930 Tyrnävä – 14. elokuuta 2016 Lempäälä) toimi Kangasalan kansalaisopiston rehtorina 30 vuotta. Matinolli oli koulutukseltaan sosiologian maisteri ja hän sai opetusneuvoksen arvonimen. Jäätyään eläkkeelle rehtorin virastaan hän ryhtyi kartoittamaan Suomen kuppikiviä. Hän kiersi 16 vuoden aikana koko Suomen ja löysi 64 kunnan alueelta kuppikiviä, jotka piirsi ja merkitsi tarkasti muistiin. == Teokset == * * == Lähteet == Luokka:Suomalaiset tietokirjailijat Luokka:Suomalaiset historioitsijat Luokka:Suomen oppilaitosten rehtorit Luokka:Vuonna 1930 syntyneet Luokka:Vuonna 2016 kuolleet
Béatrice de Rothschild

Béatrice de Rothschild (14. syyskuuta 1864 Pariisi – 7. huhtikuuta 1934 Davos) oli ranskalainen paronitar ja taiteen keräilijä. Hän oli ranskalaisen paronin Alphonse de Rothschildin ja hänen vaimonsa Leonoran tytär. Alphonse de Rothschild oli pankkiiri ja tunnettu taiteen keräilijä.Villa Ephrussi de Rothschild 19 vuoden iässä Béatrice avioitui venäläistä alkuperää olleen pariisilasen pankkiirin Maurice Ephrussin kanssa, joka oli 15 vuotta häntä vanhempi ja hänen vanhempansa ystäviä. Avioliitto ei onnistunut. Maurice sairastui eikä voinut saada jälkeläisiä ja lisäksi hän oli uhkapeluri. Vuonna 1904 hänen pelivelkansa olivat yli 12 miljoonaa kultafrangia, mikä vastaa nykypäivänä 30 miljoonaa euroa. Rothschildin perhe päätti haastaa Mauricen oikeuteen saadakseen Béatrice Ephrussi de Rothschildille avioeron. Vuonna 1904 avioero toteutui. Tämän jälkeen hän suuntasi tarmonsa taiteiden ja arvohuonekalujen keräämiseen. thumb|left|Villa Ephrussi de Rothschild Béatricen isä kuoli vuonna 1905 ja hän peri valtavan omaisuuden. Samana vuonna hän päätti rakentaa unelmansa kodin Saint-Jean-Cap-Ferrat’tiin. Hän sai hankittua tontin huvilalleen ja seitsemän vuotta kestäneet puutarhatyöt aloitettiin vielä vuonna 1905. Huvilan rakentaminen aloitettiin vuonna 1907. Vuonna 1912 Villa Ephrussi de Rothschild valmistui ja hän muutti sinne asumaan. Hän täytti huvilansa hankkimillaan taide-esineillä ja huonekaluilla. Vuonna 1933 Béatrice testamenttasi huvilansa 7 hehtaarin maisemapuutarhoineen sekä 5000 taideteosta Académie des Beaux-Artsille. Béatrice sairastui tuberkuloosiin ja hän vetäytyi Davosiin Sveitsiin, missä hän kuoli vuonna 1934. Nykyään hänen rakennuttama huvila Villa Ephrussi de Rothschild toimii museona, jossa hänen keräämänsä taide-esineet ovat näytteillä. ==Lähteet== == Aiheesta muualla == Luokka:Ranskalaiset aateliset Luokka:Vuonna 1864 syntyneet Luokka:Vuonna 1934 kuolleet Luokka:Rothschild Luokka:Taiteen keräilijät
Torsten Liljeberg

Evald Johan Torsten ”Nappus” Liljeberg (26. lokakuuta 1916 Lauttasaari, Helsingin maalaiskunta – 26. helmikuuta 2019 Helsinki Kuolinilmoitus. Hufvudstadsbladet 10.3.2019, s. 45.) oli suomalainen meloja. Hän voitti 15 Suomen mestaruutta yleisessä sarjassa. Hän oli talvi- ja jatkosodan veteraani. Liljeberg työskenteli 45 vuotta tarkastajana Helsingin Puhelinyhdistyksen palveluksessa ja asui koko ikänsä Lauttasaaressa. ==Lähteet== Luokka:Suomalaiset melojat Luokka:Yli satavuotiaiksi eläneet suomalaiset Luokka:Vuonna 1916 syntyneet Luokka:Vuonna 2019 kuolleet
Tapio Tamminen

Tapio Antero Tamminen (5. marraskuuta 1954 Kajaani – 18. syyskuuta 2020 Kirkkonummi) oli suomalainen kulttuuriantropologi, toimittaja ja tietokirjailija, koulutukseltaan filosofian tohtori. == Henkilöhistoria == Tamminen väitteli tohtoriksi Helsingin yliopistosta vuonna 1994 tutkielmalla Edistyksen myytti: Kertomus modernin yhteiskunnan kulttuurisesta paradigmasta, joka kuuluu kulttuuriantropologian ja käytännöllisen filosofian alaan. Hän käsikirjoitti ja ohjasi feature-ohjelmia Yleisradioon ja julkaisi ja toimitti useita tietokirjoja, joista Kansankodin pimeämpi puoli palkittiin Tieto- Finlandia-palkinnolla vuonna 2015. Tammisen puoliso oli filosofi Tarja Kallio- Tamminen. ==Teoksia== ===Kirjoittanut=== * Edistyksen myytti: Kertomus modernin yhteiskunnan kulttuurisesta paradigmasta (1994) * Pahan viehätys: Natsismin ja terrorin lähteillä (2004) * Islamin aseeton soturi: Ghaffar Khan ja talebanien synty (2011) * Kansankodin pimeämpi puoli (2015) * Himmler ja hänen suomalainen buddhansa (2018) ===Mikko Zengerin kanssa=== * Intian ikkunoilla (1995) * Paradoksaalinen paratiisi: Totta ja todempaa Hindustanista (1996) * Moderni Intia: Ristiriitojen suurvalta (1998) ===Toimittanut=== * Guruja, joogeja ja filosofeja: Intian filosofiaa (2008) * Sinisten vuorten adivasit: Intian alkuperäisväestö murroksessa (2010) ==Lähteet== ==Aiheesta muualla== * Tammisen sivusto. Luokka:Suomalaiset antropologit Luokka:Suomalaiset filosofit Luokka:Suomalaiset tietokirjailijat Luokka:Suomalaiset toimittajat Luokka:Vuonna 1954 syntyneet Luokka:Vuonna 2020 kuolleet
Keisarinpeukalo

Keisarinpeukalo (alaotsikkona Kansantribuuni) oli Yle TV1 -kanavan syksyllä 1993 esitetty nuorten ajankohtaissarja, jossa kokeiltiin vuorovaikutteista televisiotoimintaa ja kuvapuhelimen käyttöä. Ohjelmaa juonsivat Sami Aaltonen ja Tarja Smura. Ennakkotiedoissa Keisarinpeukalon sanottiin olevan ”interaktiivinen näköpuhelinohjelma, jossa keskustellaan suorassa lähetyksessä ihmisten kanssa ympäri Suomea kiperistä aiheista”. Sarjan ensimmäisessä suorassa lähetyksessä kuvapuhelin saatiin toimimaan vasta ohjelman lopulla, jolloin sitä ei enää voitu käyttää varsinaiseen keskusteluun illan aiheesta: pitäisikö Suomeen ottaa lisää pakolaisia vai ei. Studioon oli asiasta Tarja Smuran kanssa keskustelemaan kutsuttu uusnatsi Pekka Siitoin. Ohjelman vuorovaikutteisuus toteutui puhelinäänestyksenä. ==Jaksot== Lähde: haku keisarinpeukalo Ritva-tietokannasta # Pitäisikö pakolaisia ottaa lisää Suomeen? Studiovieraana uusnatsi Pekka Siitoin. (31.8.1993) # Pitäisikö miedot huumeet vapauttaa? Studiovieraana Suomen kannabisyhdistyksen Timo Larmela. Puhelinäänestyksen tulos oli 31 prosenttia puolesta, 69 vastaan.Larmela, Timo: Kökkötraktorilinja, Suomen Kannabisyhdistys 12.9.1993. Viitattu 19.11.2016. (7.9.1993) # Pitäisikö Suomeen lisätä ydinvoimaa? (14.9.1993) # Pitäisikö eduskunta lopettaa? (21.9.1993) # Pitäisikö bordellit laillistaa? (28.9.1993) # Homoparien laillistaminen. (5.10.1993) # Hevimusiikin vaarallisuus. Studioasiantuntijana musiikkiterapian dosentti Kimmo Lehtonen.Karell, Teppo: TV:stä tuttu? Musiikkiterapia televisio-ohjelmissa Suomessa 1967–2007, pro gradu, Jyväskylän yliopisto 2009, s. 22. (12.10.1993) # Naisten soveltuvuus armeijaan. (19.10.1993) # Pitäisikö rattijuopoilta ottaa autot pois? (26.10.1993) # Homeopatia (luontaislääketiede). (2.11.1993) # Kuolemantuomio. (9.11.1993) # Pitäisikö Kauko Juhantalo erottaa eduskunnasta valtakunnanoikeuden langettaman tuomion vuoksi? (16.11.1993) # Eläkkeet. (23.11.1993) # Dopingin salliminen. (30.11.1993) ==Lähteet== Luokka:1990-luvun suomalaiset keskusteluohjelmat Luokka:Nuortensarjat Luokka:Yle TV1:n ajankohtaisohjelmat
Uuden Musiikin Kilpailu 2015

Uuden Musiikin Kilpailu 2015 (UMK 2015) järjestettiin 7.–28. helmikuuta 2015. Kilpailun voitti Pertti Kurikan Nimipäivät kappaleellaan "Aina mun pitää". Kilpailu oli järjestyksessään neljäs Uuden Musiikin Kilpailu. ==Formaatti== Kilpailuun osallistui 18 avoimen haun kautta mukaan päässyttä laulajaa/yhtyettä jotka jaettiin kolmeen semifinaaliin. Jokaisesta semifinaalista yleisö äänesti kolme parasta finaaliin. Finaalissa kilpailijat saivat 90 % pisteistään yleisöäänistä ja loput pisteistä kahdeksalta nimetyltä raadilta. Vuonna 2015 mukana olivat seuraavat raadit: kansalaisraati, mediaraati, suomenruotsalaisraati, lasten raati, Martat-raati, sateenkaariväki-raati, musiikintekijöiden raati sekä taksikuskien raati. Parhaimman yhteistuloksen saanut voitti kilpailun ja edusti Suomea Euroviisuissa 2015. ==Kilpailun kulku== ===1. semifinaali (7. helmikuuta)=== Vuoden 2015 Uuden Musiikin Kilpailun ensimmäinen semifinaali kilpailtiin 7.2.2015 Ylen studiolla. Nro Artisti Kappale Tulos 1 Hans On The Bass "Loveshine" Karsiutui 2 Vilikasper Kanth "Äänenkantamattomiin" Karsiutui 3 Pertti Kurikan Nimipäivät "Aina mun pitää" Jatkoon 4 Norlan El Misionario "No Voy a llorar por Ti" Jatkoon 5 Pihka ja myrsky "Sydän ei nuku" Karsiutui 6 Satin Circus "Crossroads" Jatkoon ===2. semifinaali (14. helmikuuta)=== Toinen semifinaali käytiin 14. helmikuuta. Nro Artisti Kappale Tulos 1 Siru "Mustelmat" Karsiutui 2 Shava "Ostarilla" Jatkoon 3 Opera Skaala "Heart of Light" Jatkoon 4 Eeverest "Love It All Away" Karsiutui 5 Otto Ivar "Truth or Dare" Karsiutui 6 Jouni Aslak "Lions and Lambs" Jatkoon ===3. semifinaali (21. helmikuuta)=== Vuoden kolmas semifinaali kilpailtiin 21. helmikuuta. Nro Artisti Kappale Tulos 1 Aikuinen "Kyynelten lahti" Karsiutui 2 Järjestyshäiriö "Särkyneiden sydänten kulmilla" Jatkoon 3 Heidi Pakarinen "Bon voyage" Karsiutui 4 Angelo De Nile "All for Victory" Jatkoon 5 Ida Bois "Kumbaya" Karsiutui 6 Solju "Hold Your Colours" Jatkoon ===Finaali (28. helmikuuta)=== Nro Artisti Kappale Raadin pisteet (10%) Yleisön pisteet (90%) Tulos (%) Sija 1 Shava "Ostarilla" 1.2% 2.2% 3,4% 8. 2 Satin Circus "Crossroads" 2.1% 24.2% 26,3% 2. 3 Solju "Hold Your Colours" 0.7% 5.8% 6,5% 4. 4 Järjestyshäiriö "Särkyneiden sydänten kulmilla" 0.9% 2.4% 3,3% 9. 5 Norlan El Misionario "No Voy a llorar por Ti" 0.4% 3.7% 4,1% 7. 6 Opera Skaala "Heart of Light" 1.6% 6.7% 8,3% 3. 7 Jouni Aslak "Lions and Lambs" 1.1% 3.3% 4,4% 6. 8 Pertti Kurikan Nimipäivät "Aina mun pitää" 1.2% 36.2% 37,4% 1. 9 Angelo De Nile "All for Victory" 0.8% 5.5% 6,3% 5. ==Lähteet== Luokka:Eurovision laulukilpailu 2015 Luokka:Suomen euroviisukarsinnat
Nikolai Avksentjev

Nikolai Dmitrijevitš Avksentjev (; 27. marraskuuta (J: 15 marraskuuta) 1878 Penza, Venäjän keisarikunta – 4. maaliskuuta 1943 New York, Yhdysvallat) oli venäläinen sosialistivallankumouksellisen puolueen oikeaa siipeä edustanut poliitikko.N. I. Dmitrijev: Авксентьев, Николай Дмитриевич Уральская историческая энциклопедия, Dic.academic.ru. Viitattu 19.11.2016.Авксе́нтьев, Ни­ко­лай Дмит­рие­вич Большая российская энциклопедия (2004–2017). Viitattu 25.12.2023. Kymnaasin Penzassa käynyt Avksentjev aloitti oikeustieteen opinnot Moskovan yliopistossa, josta hänet erotettiin vuonna 1899 poliittisen toimintansa vuoksi.G. S. Anoprjeva & N. D. Jerofejev: Avksentyev N. D. (1878-1943), socialist revolutionary Saint Petersburg Ecyclopaedia. Viitattu 19.11.2016. Hän jatkoi opintojaan Saksassa ja väitteli filosofian tohtoriksi Hallen yliopistosta vuonna 1904. Hän palasi Venäjälle, asettui Pietariin ja liittyi sosialistivallankumoukselliseen puolueeseen. Vuoden 1905 vallankumouksen aikana Pietarin työläisneuvoston johtoon kuulunut Avksentjev pidätettiin joulukuussa 1905, ja seuraavana vuonna hänet karkotettiin Obdorskiin Siperiaan. Hänet valittiin siellä vuonna 1907 sosialistivallankumouksellisten keskuskomiteaan, mutta hän pakeni samana vuonna ulkomaille ja asettui Pariisiin, jossa hän toimitti useita venäläisten emigranttien lehtiä. Ensimmäisen maailmansodan aikana hän kuului puoluessaan sodan kannattajiin. Helmikuun vallankumouksen jälkeen Venäjälle palannut Avksentjev valittiin toukokuussa 1917 yleisvenäläisen talonpoikien neuvostojen toimeenpanevan keskuskomitean puheenjohtajaksi. Heinäkuusta syyskuuhun 1917 hän oli väliaikaisen hallituksen sisäministerinä, mutta erosi Kornilovin kapinan jälkeen. Avksentjev toimi lokakuussa 1917 perustetun niin sanotun esiparlamentin puhemiehenä. Lokakuun vallankumouksen jälkeen Avksentjev valittiin Venäjän perustuslakia säätävän kansalliskokouksen edustajaksi, mutta bolševikit vangitsivat hänet kolmeksi kuukaudeksi Pietari-Paavalin linnoitukseen. Hän oli perustamassa useita antibolševistisia järjestöjä, kuten Isänmaan ja vallankumouksen pelastuksen komiteaa sekä Perustuslakia säätävän kansalliskokouksen suojelun liittoa. Avksentjev oli syyskuusta marraskuuhun 1918 Omskissa toimineen valkoisten direktoriohallituksen puheenjohtaja, mutta vallan valkoisten puolella kaapannut amiraali Aleksandr Koltšak karkotti hänet Mantšuriaan. Avksentjev asui vuodesta 1919 Pariisissa ja vuodesta 1940 Yhdysvalloissa. Hän oli vuodesta 1913 vapaamuurari ja vuosina 1919–1924 Agni- nimisen vapaamuurariloosin mestari. ==Lähteet== ==Aiheesta muualla== Luokka:Sosialistivallankumoukselliset Luokka:Venäjän sisäministerit Luokka:Venäjän perustuslakia säätävän kansalliskokouksen jäsenet Luokka:Venäjän sisällissodan valkoiset Luokka:Venäläiset aateliset Luokka:Venäläiset vapaamuurarit Luokka:Vuonna 1878 syntyneet Luokka:Vuonna 1943 kuolleet
Jordania kesäparalympialaisissa 2016

Jordania osallistui Rio de Janeiron kesäparalympialaisiin vuonna 2016 joukkueella, johon kuului kymmenen urheilijaa, jotka osallistuivat kolmeen eri lajiin: pöytätennikseen, voimanostoon ja yleisurheiluun. Maa saavutti kisoissa kolme mitalia, joista kaksi oli hopeisia ja yksi pronssinen. Kaikki mitalit tulivat voimanostosta. == Mitalistit == === Hopeaa === *Omar Qarada - Voimanoston miesten alle 49 kg *Tharwh Alhajaj - Voimanoston naisten alle 86 kg === Pronssia === *Jamil Elshebli - Voimanoston miesten yli 107 kg == Joukkue == === Pöytätennis === *Asama Abu Jame' - Miesten yksinpeli (Luokka:3) *Khetam Abuawad - Naisten yksinpeli (Luokka:5) ja joukkuepeli (Luokka:4-5) *Maha Bargouthi - Naisten yksinpeli (Luokka:1-2) ja joukkuepeli (Luokka:4-5) === Voimanosto === *Omar Qarada - Miesten alle 49 kg *Abdelkareem Khattab - Miesten alle 72 kg *Mutaz Aljuleidi - Miesten alle 88 kg *Haidarah Alkawamleh - Miesten alle 107 kg *Jamil Elshebli - Miesten yli 107 kg *Twarwat Alhajjaj - Naisten alle 86 kg === Yleisurheilu === *Bilal Sa'ada - Miesten 400 metrin juoksu (Luokka:T47) == Lähteet == Luokka:Jordania paralympialaisissa Luokka:Valtiot kesäparalympialaisissa 2016
GMC Terrain

GMC Terrain on GMC:n vuodesta 2009 lähtien valmistama crossover. Auton edeltäjä on Pontiac Torrent. Terrain esiteltiin vuoden 2010 mallivuodelle ja se oli saatavilla etu- ja nelivetoisena. Auto jakoi saman pohjalevyn Chevrolet Equinoxin kanssa. Toisen sukupolven Terrain esiteltiin Detroitissa järjestettävässä North American International Auto Show -autonäyttelyssä tammikuussa 2017 vuoden 2018 mallivuodelle. Ulkomuoto on saanut vaikutteita toisen sukupolven GMC Acadialta. == Galleria == GMCTerrainInterior.JPG|GMC Terrain sisältä 2017 GMC Terrain SLE rear 3.25.18.jpg|GMC Terrain takaa ==Lähteet== Terrain Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
I’ll Play the Blues for You

I’ll Play the Blues for You on yhdysvaltalaisen blueskitaristi, laulajan Albert Kingin vuonna 1972 julkaistu seitsemäs studioalbumi. Vuonna 1981 levy julkaistiin remasteroituna. == Kappaleet == === A-puoli === # # # # === B-puoli === # * # # # === 2012 vuoden CD–painoksen bonuskappaleet === # * # # # == Kokoonpano == * Albert King – kitara, laulu * The Memphis Horns – torvet * The Bar-Kays & The Movement – rytmiryhmä == Arvostelut == * Allmusic: Allmusic review == Lähteet == * I’ll Play the Blues for You discogs.com -sivustolla === Viitteet === Luokka:Vuoden 1972 albumit Luokka:Albert Kingin albumit
Jousiammunnan Aasian-mestaruuskilpailut 2013

Jousiammunnan Aasian-mestaruuskilpailut 2013 järjestettiin Taipeissa Taiwanissa 29. lokakuuta – 2. marraskuuta 2013. Kilpailun järjesti Aasian jousiammuntajärjestö. == Vastakaarijousimitalistit == Tapahtuma Kultaa Hopeaa Pronssia Miesten yksilökilpailu Takaharu Furukawa Jantsagiin Gantögs Jung Sung-won Miesten joukkuekilpailu Ku Bon-chan, Jin Jae-wang, Jung Sung-won Takaharu Furukawa, Shungo Tabata, Shohei Ota Kuo Cheng-wei, Chang Wei-hsiang, Chu Shu-yu Naisten yksilökilpailu Le Chien-ying Jung Dasomi Bombayla Devi Laisthram Naisten joukkuekilpailu Choi Mi-sun, Joo Hyun-jung, Jung Dasomi Tan Ya-tin, Le Chien-ying, Lin Shih-chia Ayano Kato, Kaori Kawanaka, Yuki Hayashi Yhdistetty joukkue Jayanta Talukdar, Deepika Kumari Ku Bon-chan, Choi Mi-sun Kuo Cheng-wei, Tan Ya-ting == Compound-kilpailu == Tapahtuma Kultaa Hopeaa Pronssia Miesten yksilökilpailu Abhishek Verna Sandeep Kumar Chanchai Wong Miesten joukkuekilpailu Abhisek Verma, Ratan Singh Khuraijam, Sandeep Kumar Min Li-hong, Choi Yong-hee, Kim Jong-ho Kung Lin-hsiang, Chen Po-kai, Wang Chih-hao Naisten yksilökilpailu Seok Ji-hyun Youn So-jung Choi Bo-min Naisten joukkuekilpailu Weng Ning-meng, Chen Li-ju, Huang L-jou Minoo Abedi, Shabnam Sarlak, Sakineh Ghasempour Choi Bo-min, Seok Ji-hyun, Youn So-jung Sekajoukkue Abhishek Verma, Lily Chanu Paonam Amir Kazempour, Minoo Abedi Kung Lin-hsiang, Wen Ning-meng == Mitalitaulukko == Sijoitus Kansallisuus Kultaa Hopeaa Pronssia Yhteensä 1 Intia 4 1 1 6 2 Etelä-Korea 3 4 3 10 3 Kiinan Taipei 2 1 4 7 4 Japani 1 1 1 3 5 Iran 0 2 0 2 6 Mongolia 0 1 0 1 7 Thaimaa 0 0 1 1 Yhteensä 10 10 10 30 == Lähteet == * Ianseo.net Luokka:Vuoden 2013 urheilu Luokka:Taipei Luokka:Taiwanin urheilu Luokka:Jousiammuntakilpailut Luokka:Aasian-mestaruuskilpailut
GMC Acadia

Cadillac Acadia on GMC:n vuodesta 2007 lähtien valmistama katumaasturi, Vuonna 2018 se on toisessa sukupolvessa. Acadian ensimmäinen mallivuosi oli 2007, ja malli tuli markkinoille vuonna 2006. Nykyään Acadia kilpailee samassa luokassa kuin Ford Edge ja Dodge Journey. == Sukupolvet == 07-GMC- Acadia.jpg|Ensimmäinen sukupolvi. 2017 GMC Acadia Limited, front 9.30.19.jpg|Ensimmäisen sukupolven facelift. 2019 GMC Acadia Denali AWD, front 10.11.19.jpg|Toinen sukupolvi. GMC Acadia 2nd gen facelift.jpg|Toisen sukupolven facelift. ==Lähteet== Acadia Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Harri Virtapohja

Harri Sakari Virtapohja (s. 22. maaliskuuta 1936 Tampere) on suomalainen eversti evp. Virtapohjan vanhemmat olivat työnjohtaja Veikko Virtapohja ja Aune Kivelä. Hänen puolisonsa vuodesta 1960 tämän kuolemaan saakka oli Anja Tuulikki Lahtinen. Virtapohja tuli ylioppilaaksi 1956 ja suoritti Kadettikoulun 1959 ja Sotakorkeakoulun 1971. Hän toimi Karjalan prikaatissa opetusupseerina ja komppanianpäällikkönä 1959–1962, Reserviupseerikoulussa opetusupseerina, komppanianpäällikkönä ja toimistopäällikkönä 1963–1973, Kaakkois-Suomen Sotilasläänin esikunnan järjestelytoimiston päällikkönä 1973–1978, Pääesikunnan liikekannallepanotoimiston päällikkönä 1978–1981, Hämeen Ratsujääkäripataljoonan komentajana 1981–1986 ja Jyväskylän sotilaspiirin päällikkönä 1986–1992. Keski-Suomen Sotilasläänin komentajana Virtapohja toimi 1993–1996. Virtapohja ylennettiin vänrikiksi 1957, luutnantiksi 1960, yliluutnantiksi 1963, kapteeniksi 1966, majuriksi 1972, everstiluutnantiksi 1978 ja everstiksi 1986. ==Lähteet== Luokka:Suomalaiset everstit Luokka:Vuonna 1936 syntyneet Luokka:Elävät henkilöt
Geton kansannousun muistomerkki

thumb|Muistomerkki lännestä nähtynä. thumb|Muistomerkki idästä nähtynä. Geton kansannousun muistomerkki () on Varsovan geton kansannousun muistomerkki Varsovassa Puolassa. Muistomerkin suunnitteli puolalainen kuvanveistäjä Nathan Rapoport. Muistomerkkiä vastapäätä sijaitsee Puolan juutalaisten historian museo. ==Lähteet== ==Aiheesta muualla== Luokka:Muistomerkit Luokka:Varsovan rakennukset ja rakennelmat
Jesse Espo

Jesse Espo (s. 5. syyskuuta 1995 Kotka) on suomalainen jääkiekkoilija, joka pelaa Suomi-sarjajoukkue JHT Kalajoessa. Hän on pelipaikaltaan vasen laitahyökkääjä. ==Ura== Espo on Kotkan Titaanien kasvatti. Hän oli kaudella 2011–2012 seuran B-nuorten paras pistemies ja maalintekijä B-nuorten I-divisioonan karsinnoissa tehoilla 8+8=16. Kesken kauden 2012–2013 Espo siirtyi Titaaneista KooKoohon. Kaudella 2013–2014 hän debytoi miesten peleissä pelattuaan KooKoo-65:n joukkueessa yhden II-divisioonan karsintasarjan ottelun. Kesällä 2014 Espo haki try-outin kautta pelipaikkaa sekä Helsingin IFK:n että Hämeenlinnan Pallokerhon A-nuorista. Hän siirtyi kaudeksi 2014–2015 HPK:hon, jossa Espo voitti kauden päätteeksi A-nuorten SM-hopeaa. Kaudeksi 2015–2016 Espo palasi KooKoohon, kun seuran A-juniorijoukkue oli nostettu edustusjoukkueen SM-liiganousun myötä A-nuorten SM-liigaan. Hän nousi KooKoon A-nuorten varakapteeniksi ja oli joukkueen kolmanneksi paras pistemies tehoilla 9+14=23. Elokuussa 2016 Espo teki KooKoon kanssa vuoden mittaisen SM-liigasopimuksen. Hän pelasi liigajoukkueessa harjoituskaudella kuusi ottelua. SM-liigadebyyttinsä Espo teki kuitenkin 18. marraskuuta 2016 vieraissa Vaasan Sportia vastaan. Hänet merkittiin KooKoon 13. hyökkääjäksi ja Espo sai ottelussa jääaikaa 27 sekuntia. Hän pelasi kauden aikana SM-liigassa kaikkiaan kahdeksan runkosarjaottelua ilman tehopisteitä. Kaudeksi 2017–2018 Espo siirtyi vuoden mittaisella sopimuksella Suomi-sarjajoukkue JHT Kalajoen riveihin.JHT Kalajoki | Facebook ==Muuta== Espon isoveli Jere pelaa Jessen joukkuetoverina JHT Kalajoessa. ==Tilastot== 2016–2017 KooKoo SM-liiga 8 0 0 0 2 – – – – – 1 kausi yhteensä SM-liiga 8 0 0 0 2 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1995 syntyneet Luokka:Elävät henkilöt
Chevrolet Express

Chevrolet Express eli GMC Savana on iso pakettiauto, jota valmistaa General Motors kahdenmerkkisenä, Chevrolet ja GMC. Molemmat mallit ovat teknisesti samanlaisia. Expressillä ja Savanalla on noin 44,8 prosentin markkinaosuus saman kokoluokan pakettiautoista Yhdysvalloissa, ja se kilpaili lopetetun Ford E-Seriesin kanssa. == Aiheesta muualla == *Chevrolet.com - Express Express Luokka:Pakettiautot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Karina (yhtye)

Karina on suomalainen pop-yhtye, joka perustettiin Helsingissä vuonna 2014. Yhtyeen debyyttialbumi Karina ilmestyi vuonna 2018. == Diskografia == === Albumit === * Karina (2018, Playground Music) * 2 (2020, Playground Music) * ½ (2021) === EP:t === * Karina EP (2015, itsejulkaistu) * Yhdessä (2022) ==Lähteet== == Aiheesta muualla == * Nosteessa-bändi Karina: Tuntui eeppiseltä kuulla oma biisi ensimmäistä kertaa radiosta YleX * ”Ihastuttavaa twee- poppista, joka on kuin tehty meille villatakkeja ja Belle & Sebastian -t-paitoja käyttäville nössöille” – esittelyssä Karina Rumba Luokka:Suomalaiset popyhtyeet Luokka:Suomalaiset indie pop -yhtyeet
Julius Harttunen

Julius Harttunen (s. 15. marraskuuta 1995 Pori) on suomalainen jääkiekkoilija, joka pelaa Suomi-sarja joukkue Karhu HT:ssa. Hän on pelipaikaltaan vasen laitahyökkääjä. ==Ura== Harttunen on Porin Ässien kasvatti. Hän voitti kauden 2010–2011 päätteeksi C-nuorten SM-pronssia. Kauden 2013–2014 päätteeksi Harttunen voitti A-nuorten SM-pronssia. Kaudella 2016–2017 Harttunen voitti Ässien A-nuorten sisäisen piste-, maali- ja syöttöpörssin tehoilla 14+28=42. Hän voitti kauden päätteeksi A-nuorten SM-hopeaa. Harttunen debytoi kauden aikana myös Ässien SM-liigajoukkueessa. Hän pelasi ensimmäisen ja kauden ainoaksi jääneen SM-liigaottelunsa 19. marraskuuta 2016 vieraissa JYPiä vastaan. Harttunen sai ottelussa jääaikaa 5.40 minuuttia. Hän keräsi myös yhden kahden minuutin jäähyn kampituksesta. Harttunen pelasi kauden 2017–2018 II-divisioonaa Kokemäen Kova-Väen joukkueessa. Kaudeksi 2018–2019 hän siirtyi vuoden mittaisella sopimuksella sarjatasoa ylemmäs Suomi-sarjajoukkue Karhu HT:hen. Harttunen oli joukkueen toiseksi paras pistemies Kasperi Nuton jälkeen tehoilla 11+28=39. Kaudeksi 2019–2020 hän siirtyi vuoden mittaisella sopimuksella jälleen sarjatasoa ylemmäs Mestis-joukkue Jokipoikiin. Vuoden 2020 vaihteessa Harttunen kuitenkin jätti joukkueen henkilökohtaisista syistä ja palasi kotikaupunkiinsa Poriin. Samana päivänä hänen vahvistettiin palaavan loppukauden kattavalla sopimuksella Karhu HT:n riveihin. ==Muuta== Harttunen on harrastanut myös jalkapalloa. Hän oli voittamassa Musan Salaman D13-joukkueessa hopeaa kansainvälisessä Denmark Soccer Festival -turnauksessa vuonna 2008. ==Tilastot== 2016–2017 Ässät SM-liiga 1 0 0 0 2 – – – – – 2017–2018 KK-V II-divisioona 11 9 14 23 22 2 0 0 0 2 2018–2019 Karhu HT Suomi- sarja 27 11 28 39 52 – – – – – 2019–2020 Jokipojat Mestis 24 0 5 5 16 – – – – – Karhu HT Suomi-sarja 1 kausi yhteensä SM-liiga 1 0 0 0 2 – – – – – 1 kausi yhteensä Mestis 24 0 5 5 16 – – – – – ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1995 syntyneet Luokka:Elävät henkilöt
Pertti Jalonen

Pertti Jalonen (s. 1972) on suomalainen muusikko ja säveltäjä. Jalonen on vuodesta 1988 alkaen soittanut useissa eri yhtyeissä, joissa työnantajina ovat olleet muun muassa Kari Tapio, Jari Sillanpää, Paula Koivuniemi, Kirka, Arja Koriseva, Tapani Kansa ja Matti ja Teppo.Elvis ry Soundtools.fi Jalonen voitti Tangomarkkinoiden sävellyskilpailun vuonna 2012 kappaleella ”Rakkaus riepottaa”. Vuonna 2016 Jalosen sävellys ”Mua katsokaa” oli samassa kilpailussa kymmenen parhaan joukossa.tangomarkkinat.fi Vuonna 2015 voitto tuli myös Somero Soikoon -kilpailussa kappaleella ”Helmeni alku”. Levytuottajana, säveltäjänä ja sovittajana Jalonen on toiminut myös muun muassa Jari Sillanpäälle, Arja Korisevalle, Kari Tapiolle, Dannylle, Fredille, Mamballe, Tapiola Sinfoniettalle, UMO:lle ja Helsingin kaupunginorkesterille, Vantaan viihdeorkesterille, Helsingin poliisisoittokunnalle, Kaartin soittokunnalle. Jalonen johtaa tuotantoyhtiö Bird Music Oy:tä, joka tuottaa konsertteja (mm. Havaintoja parisuhteesta -konsertit), pyörittää omaa äänitysstudiota sekä etsii uusia artistilahjakkuuksia ja tuottaa heille musiikkia. == Lähteet == ==Aiheesta muualla== * Bird Music Finlandin verkkosivut Luokka:Suomalaiset säveltäjät Luokka:Suomalaiset muusikot Luokka:Suomalaiset musiikkituottajat Luokka:Elävät henkilöt
Cologny

Cologny on kunta Sveitsin lounaisosassa, Geneven kantonissa, Geneven kaupungin itäpuolella. == Asukkaat == Vuoden 2015 lopussa kunnassa oli 4 935 vakinaista asukasta. Asukkaista noin 37 prosenttia oli ulkomaalaisia. ==Talous== Cologny on Maailman talousfoorumin (WEF) kotipaikka. ==Maantiede== Maantieteellisesti kunta sijaitsee Genevenjärven etelärannalla. Cologny rajoittuu luoteessa Genevenjärveen ja lounaassa Geneveen. ==Liikenneyhteydet== Geneven kantonin joukkoliikenneyhtiön TPG:n (Transports Publics Genevois) johdinautoverkko ulottuu Colognyyn. == Lähteet == == Aiheesta muualla == * *
Kuolema käy kuusi beessä

Kuolema käy kuusi beessä eli Isoäiti helvetistä on Mika Ripatin ohjaama vajaan tunnin mittainen splatter-kauhukomedia vuodelta 1993. Sen ovat käsikirjoittaneet Henri Kapulainen ja Iiro Küttner, ja sen pääosissa näyttelevät Miitta Sorvali, Harri Hyttinen ja Inkeri Nylund. ==Juoni== Tammelaisen perhe alkaa tuhlata perintörahoja heti, kun isoäiti kuolee syntymäpäivillään. Mutta kun perhe palaa kaupunkireissulta, on isoäiti taas hengissä ja valmiina puolustautumaan. Pian kuolema alkaa vierailla Tammelaisten osoitteessa 6B sangen taajaan.25.09. Kino Suomi: Isoäiti helvetistä ja Howard – verinen iltapäivä, Yle Teema 14.8.2014. Viitattu 19.11.2016. ==Vastaanotto== Kuolema käy kuusi beessä sai tuoreeltaan nihkeitä kritiikkejä. Demarin Pertti Lumirae näki siinä kehityskelpoisia ideoita mutta sanoi kokonaisuuden käyvän väsyttäväksi irtojäsenineen ja ”sisälmysluetteloineen”. Helsingin Sanomien Kati Sinisalon mielestä parasta rujossa elokuvassa on ”zombiemummon arkisennaseva dialogi”.Huhtala, Jussi: Torstaina tv:ssä: Unohduksiin painunut kotimainen splatter-kauhuelokuva esittelee irtojäseniä ja zombimummon, Episodi 25.9.2014. Viitattu 19.11.2016. Elokuva esitettiin Yle Teemalla 25. syyskuuta 2014. ==Lähteet== ==Aiheesta muualla== * * Luokka:Vuoden 1993 suomalaiset elokuvat Luokka:Suomalaiset kauhukomediat
Karsinnat jalkapallon Afrikan-mestaruuskilpailuihin 1963

Vuoden 1963 jalkapallon Afrikanmestaruuskilpailujen karsintoihin osallistui kahdeksan joukkuetta, joista Uganda vetäytyi ennen karsintojen alkua. Hallitseva mestari Etiopia ja isäntämaa Ghana selviytyivät turnaukseen ilman karsintoja. Varsinaiseen turnaukseen karsintojen kautta selviytyivät Tunisia, Yhdistynyt arabitasavalta, Sudan ja Nigeria. == Ottelut == Tunisia jatkoon yhteismaalein 6-5. \---- Uganda luopui ja Yhdistynyt Arabitasavalta jatkoon otteluitta. \---- Sudan jatkoon yhteismaalein 6-0. \---- Guinea hylättiin myöhemmin, sillä maa ei tarjonnut puolueettomia toimitsijoita kotiotteluunsa, ja Nigeria sai Guinean paikan Afrikan mestaruusturnauksessa. ==Lähteet== Luokka:Vuoden 1963 jalkapallo
Marita Nyqvist

Marita Nyqvist (s. 28. huhtikuuta 1985) on suomalainen endurokuljettaja. Hän on kaksinkertainen enduron euroopanmestari naisten joukkuekilpailussa sekä hopea- ja pronssimitalisti yksilökilpailuissa. Nyqvist edustaa Mäntsälän Moottorikerhoa. ==Saavutuksia== 2011 *International Six Days Enduro (ISDE) naisten yksilökilpailu 1. sija *International Six Days Enduro naisten joukkuekilpailu MM 2. sija 2012 *Enduron naisten yksilökilpailun EM-hopeaa 2014 *Naisten Cross Country Suomen Cup 1. sija 2015 *Enduron naisten joukkuekilpailun (Sanna Kärkkäinen, Marita Nyqvist, Annamaria Karikuusi) Euroopan mestaruus *Enduron naisten yksilökilpailun EM-pronssia *Naisten Cross Country Suomen Cup 3. sija 2016 *Enduron naisten joukkuekilpailun (Annamaria Karikuusi, Marita Nyqvist, Jennifer Siekkinen) Euroopan mestaruus *Enduron naisten yksilökilpailun EM-hopeaa *Naisten Cross Country Suomen Cup 2. sija 2018 *Enduron naisten joukkuekilpailun (Sanna Kärkkäinen, Marita Nyqvist, Iina Turkki, Pauliina Sievänen) EM-hopeaa *Naisten Cross Country Suomen Cup 1. sija *Cross Countryn Eurooppa Cupin naisten luokan mestaruus ==Lähteet== Luokka:Suomalaiset endurokuljettajat Luokka:Vuonna 1985 syntyneet Luokka:Elävät henkilöt
Pietarin neuvosto (1905)

Pietarin neuvosto oli Pietarin kaupungissa Venäjän vuoden 1905 vallankumouksen aikana perustettu työväestöä edustanut elin. Se toimi esikuvana vuoden 1917 Venäjän vallankumouksen aikana perustetuille työläisten ja sotilaiden neuvostoille ja kaikille myöhemmille työläisneuvostoille eri maissa. Kaikkein ensimmäinen työläisneuvosto vuoden 1905 vallankumouksen aikana perustettiin lakkokomiteaksi Ivanovo-Voznesenskiin.Russian Revolution of 1905 Encyclopædia Britannica Online Academic Edition. Viitattu 20.11.2016. Pietarin neuvosto perustettiin vallankumouksellisen yleislakon yhteydessä 26. lokakuuta (J: 13. lokakuuta) 1905. Perustava kokous pidettiin Pietarin teknologisen instituutin tiloissa ja siihen osallistui 40 kaupungin tehtaiden edustajaa. Myöhemmin neuvosto käytti kokouspaikkanaan Vapaan talousseuran tiloja. Marraskuun lopulla neuvostoon kuului jo 562 edustajaa lähes kahdestasadasta tehtaasta. Pääosa oli metallityöläisiä. Enemmistö edustajista oli sosiaalidemokraattisen puolueen kannattajia, mutta mukana oli myös sosialistivallankumouksellisia ja muita vasemmistoryhmiä.Z. P. Solovjeva: Petersburg Soviet of Workers' Deputies Saint Petersburg Ecyclopaedia. Viitattu 20.11.2016. Neuvosto toimi työväestön vallankumouksellisena itsehallintoelimenä.Robert Service: A History of Modern Russia – From Nicholas II to Putin, s. 14. Penguin Books, Lontoo 2003. Sergei Witten hallitus joutui neuvottelemaan Pietarin neuvoston kanssa erilaisista asioista, koska neuvosto kontrolloi tehtaiden ohella lehtipainoja ja siten sanomalehtien päivittäistä ilmestymistä.Christer Pursiainen: Trotski, s. 78–83, 87. Gummerus, Helsinki 2011. Neuvosto päätti muun muassa vastustaa rajatonta sensuuria, vaatia kahdeksantuntista työpäivää ja vannoa solidaarisuutta kapinoiville Kronstadtin merisotilaille ja Puolan työläisille. Neuvoston ensimmäisenä puheenjohtajana toimi päivän ajan Zborovski-niminen työläinen ja hänen jälkeensä lakkoliikkeen johtajana tunnettu puolueisiin kuulumaton lakimies Georgi Nosar, oikealta nimeltään Pjotr Hrustaljov. Kun Nosar pidätettiin 9. joulukuuta (26. marraskuuta) 1905, puheenjohtajaksi valittiin 26-vuotias menševikki Lev Trotski. Kaikki loputkin neuvoston johtajat pidätettiin sisäministeri Pjotr Durnovon määräyksestä teknologisen instituutin tiloista viikkoa myöhemmin, 16. (3.) joulukuuta, sillä neuvosto oli julkaissut julistuksen, jossa kansalaisia kehotettiin lopettamaan verojen maksu ja vetämään rahansa pankeista.Stephen Kotkin: Stalin – Volume I: Paradoxes of Power, 1878–1928, s. 85–86. Penguin Books 2014. Pidätettyjen tilalle valittiin 23. (10.) joulukuuta uusi johto, jonka puheenjohtajana toimi menševikki Aleksandr Parvus, mutta heidätkin pidätettiin 15. (2.) tammikuuta 1906. Oikeudenkäynti Pietarin neuvoston 51 johtajaa vastaan alkoi lokakuun alussa 1906 ja heidät tuomittiin karkotettaviksi Siperiaan. ==Lähteet== Luokka:Venäjän historia Luokka:Pietarin historia Luokka:1905
Spoon (yhtye)

Spoon on yhdysvaltalainen rockyhtye Austinista, Texasista. Siihen kuuluvat Britt Daniel (laulu, kitara), Jim Eno (rummut), Rob Pope (basso, kitara, kosketinsoittimet, taustalaulu), Eric Harvey (kosketinsoittimet, kitara, lyömäsoittimet, taustalaulu) sekä Alex Fischel (kosketinsoittimet, kitara). Yhtyeen tyyliä on kuvattu indie rockiksi, indie popiksi, taiderockiksi ja kokeelliseksi rockiksi. == Diskografia == * * * * * * * * * * Luokka:Yhdysvaltalaiset indie rock -yhtyeet Luokka:Yhdysvaltalaiset indie pop -yhtyeet
Kotilohaukat

Kotilohaukat (Rostrhamus) on haukkojen heimon suku. BirdLife Suomen mukaan siihen kuuluu vain yksi laji kotilohaukka, Rostrhamus sociabilis. Sinikotilohaukka luokitellaan usein samaan sukuun, mutta se eroaa kotilohaukasta ulkonäöltään, lentotyyliltään ja käyttäytymiseltään.Bierregaard, R.O., Jr & Kirwan, G.M: Slender-billed Kite (Helicolestes hamatus). Teoksessa Se onkin sijoitettu usein sukuun Helicolestes. == Lähteet == == Aiheesta muualla == *Laji.fi: Rostrhamus *ITIS: Rostrhamus Luokka:Haukat
Santa Maria de Montserrat

Santa Maria de Montserrat on benediktiiniläisluostari Montserratin vuorella Kataloniassa Espanjassa. Luostarin kirkossa sijaitsee Mustan Neitsyt Marian patsas, Virgen de Montserrat (). Luostari perustettiin 1000-luvulla. Napoleonin joukot polttivat luostarin 1800-luvun alussa. Valtio takavarikoi kaikki luostarit vuonna 1835, jolloin Montserratin luostari hylättiin. Luostari uudelleenrakennettiin vuosisadan lopussa. ==Lähteet== ==Aiheesta muualla== * Luostarin verkkosivusto Luokka:Benediktiiniluostarit Luokka:Katalonian rakennukset ja rakennelmat Luokka:Barcelonan maakunta Luokka:Katolinen kirkko Espanjassa Luokka:Katoliset pyhiinvaelluskohteet
Buick Envision

Buick Envision on Buickin vuodesta 2014 lähtien valmistama viisiovinen crossover-tyyppinen automalli. Autot kootaan Yantaissa, Kiinassa. Envisionin ensimmäiset viralliset kuvat esiteltiin kiinalaiselle yleisölle 21. heinäkuuta 2014. Auto tuli samana vuonna myyntiin Kiinassa. 4\. joulukuuta 2015 Buick kertoi, että Envision saapuu Yhdysvaltain markkinoille. Kyseistä mallia sai aluksi vain nelivetoisena. Etuvetoinen malli saapui markkinoille 2017. Toisen sukupolven Envision esiteltiin vuonna 2020. == Lähteet == == Aiheesta muualla == Envision Luokka:J-segmentin autot Luokka:2010-luvun autot Luokka:2020-luvun autot
Kindar, l’invulnerabile

Kindar, l’invulnerabile (”Kindar haavoittumaton”) on vuonna 1965 julkaistu italialais-egyptiläinen seikkailuelokuva. Tyylilajiltaan itämaisaiheista peplumia edustavan elokuvan on ohjannut Osvaldo Civirani. Sen pääosaa esittää yhdysvaltalainen kehonrakentaja Mark Forest. ==Juoni== Autiomaan keskellä sijaitseva Uthorin kaupunki on jatkuvien paimentolaishyökkäysten kohteena. Ennustuksen mukaan sen voi pelastaa vain kuninkaan haavoittumattomana syntynyt poika Kindar. Paimentolaisten päällikkö Semuth kaappaa lapsen ja kasvattaa tätä poikanaan, joka aikuisena on valloittava Uthorin. Alkuperäänsä tuntematta Kindar rakastuu paimentolaisten kaappaamaan Neferiin, joka on luvattu Uhtorin prinssille Sirolle. Kindar voittaa veljensä kaksintaistelussa, mutta jättää tämän henkiin ja vapauttaa Neferin. Uthoriin tehtävää hyökkäystä edeltävänä iltana Kindar tunkeutuu kaupunkiin ja saa kuulla kuninkaallisesta syntyperästään. Hän johdattaa Uthorin armeijan taisteluun ja lyö paimentolaiset, mutta Semuth kaappaa Neferin panttivangikseen. Vapauttaakseen rakastettunsa Kindarin on kohdattava tuli, ainoa voima joka voi häntä haavoittaa. ==Näyttelijät== == Tuotanto == Kindar, l’invulnerabile on toteutettu laajakangastekniikalla Technicolor-väreissä. Se kuvattiin Egyptissä ja Incir De Paolisin studiolla Roomassa vuodenvaihteessa 1963–1964, mutta julkaistiin vasta keväällä 1965. Egyptiläisten sotilaiden tekemiä taistelukohtauksia käytettiin sittemmin Civiranin toisessa elokuvassa La magnifica sfida. Testosteronia uhkuva elokuva on juoneltaan tavanomainen peplum-seikkailu, joka kärsii heikosta käsikirjoituksesta ja vaatimattomasti toteutetuista toimintakohtauksista. == Lähteet == == Aiheesta muualla == * Luokka:Egyptiläiset elokuvat Luokka:Italialaiset seikkailuelokuvat Luokka:Vuoden 1965 italialaiset elokuvat
Buick LaCrosse

Buick LaCrosse on suurikokoinen sedan, jonka General Motorsin Buick -divisioona toi markkinoille vuonna 2004 vuoden 2005 mallivuodelle korvaten Buick Regalin ja Buick Century Pohjois-Amerikassa. Ensimmäinen sukupolven valmistus lopetettiin 2009, jolloin toinen sukupolvi esiteltiin. Se sai faceliftin vuonna 2013. Kolmannen sukupolven LaCrosse esiteltiin Los Angelesissa järjestettävässä LA Auto Show -autonäyttelyssä vuonna 2015. Auto oli kokonaan uudelleensuunniteltu ja sen kilpailijoihin kuului esimerkiksi Lexus ES. LaCrossen valmistus Pohjois-Amerikan markkinoille lopetettiin helmikuussa 2019. Auton myynti jatkuu Kiinassa. == Sukupolvet == Kuva:Buick LaCrosse Back P4250790.jpg|LaCrosse takaa 2005-2007 Buick LaCrosse -- 03-21-2012 1.JPG|Ensimmäinen sukupolvi 14 Buick LaCrosse (14344035480).jpg|Toinen sukupolvi Buick LaCrosse III 00002 China 2016-04-13.jpg |Kolmas sukupolvi ==Lähteet== ===Viitteet=== LaCrosse Luokka:E-segmentin autot Luokka:Mid-size-luokan autot Luokka:F-segmentin autot Luokka:Full-size-luokan autot Luokka:2000-vuosikymmenen autot Luokka:2010-luvun autot Luokka:2020-luvun autot
Mudroksen aselepo

Mudroksen aselepo () oli sopimus vihollisuuksien lopettamisesta ensimmäisen maailmansodan Lähi-idän rintamalla. Se solmittiin ympärysvaltojen ja Osmanien valtakunnan välillä 30. lokakuuta 1918 ja vihollisuudet päättyivät 31. lokakuuta. Varsinaiset rauhansopimukset tehtiin myöhemmin: Sèvresin rauhansopimus 1920 ja Turkin vaatimuksesta solmittu Lausannen sopimus vuonna 1923. Lähi-idän sota oli syksyllä 1918 kääntynyt ympärysvalloille voitokkaaksi. Brittiläiset joukot tekivät syyskuussa Megiddossa läpimurron Palestiinaan ja osmanien rinnalla taistellut Bulgaria antautui syyskuun lopussa käydyn Thessalonikin taistelun jälkeen. Osmanivaltio lähetti tällöin rauhandelegaation Egeanmeren Límnoksen saaren Moúdroksenlahdelle. Turkkilaisten pääneuvottelijana oli laivastoministeri Hüseyin Rauf Orbay ja ympärysvaltojen pääneuvottelijana Britannian Mustanmeren laivaston komentaja amiraali Somerset Gough-Calthorphe. Neuvosto-Venäjä ei ollut mukana asiasta sovittaessa, koska se oli irrottautunut sodasta Brest-Litovskin rauhansopimuksella maaliskuussa 1918. Rauhanehdot merkitsivät Osmanien valtakunnan antautumista. Sopimus sisälsi 25 artiklaa. Sopimuksen nojalla ympärysvallat miehittivät Bosporinsalmen ja ottivat kaikki rautatie- ja lennätinlinjat valvontaansa. Osmanivaltio sitoutui riisumaan aseista koko armeijansa sisäisen järjestyksen ylläpitoon tarvittavia joukkoja lukuun ottamatta ja vapauttamaan ympärysvaltojen sotavangit sekä poistamaan kahden kuukauden kuluessa maasta kaikki Saksan ja Itävallan sotilashenkilöt. Ympärysvalloilla oli oikeus miehittää voimakeinoilla koko Osmanivaltio, jos turvallisuustilanne sitä vaati (artikla 7). Ympärysvallat voisivat tarvittaessa miehittää armenialaisten asuttamat alueet (artikla 24). Sopimuksessa ei ollut velvoitteita ympärysvalloille. Sopimuksen toimeenpano sujui nopeasti, paitsi Mosulissa, jossa osmaniarmeija kieltäytyi antautumasta. Tilanne saatiin siellä ratkaistuksi parin viikon kuluessa. Turkin myöhemmät johtajat ovat vaatineet Mosulin palauttamista Turkille, koska se ei ollut ympärysvaltojen hallussa Mudroksen sopimusta solmittaessa. == Katso myös == * Lausannen sopimus * Sèvresin rauhansopimus * Turkin itsenäisyyssota == Lähteet == == Aiheesta muualla == * ”Mudros Agreement: Armistice with Turkey (October 30, 1918)” (teksti kokonaisuutena ), volume 6, German History in Documents and Images, German Historical Institute, Washington, DC. Lähde www.germanhistorydocs.ghi-dc.org. Luokka:Aselevot Luokka:Ensimmäinen maailmansota Luokka:Turkin historia Luokka:Vuoden 1918 sotahistoria
Pekka Kauppi

Pekka Kauppi (s. 11. maaliskuuta 1952 Tampere) on ympäristötieteen ja metsätieteen tutkija. Hän on ollut ympäristönsuojelun professori Helsingin yliopistossa vuodesta 1997 lukien. == Koulutus == Kauppi tuli ylioppilaaksi Lahden lyseon lukiosta 1971. Hän on suorittanut Helsingin yliopistossa yleisen metsätutkinnon 1975, maatalous- ja metsätieteiden kandidaattitutkinnon (1977), lisensiaattitutkinnon (MML 1982) ja maatalous- ja metsätieteiden tohtorin tutkinnon 1985. == Opetus ja tutkimus == Kauppi on ottanut kantaa akateemisen vapauden puolesta kirjassaan Kahlittu yliopistomme (2017, Into Kustannus). Yliopistossa Kauppi on opettanut kandidaatti-, maisteri- ja tohtoriopiskelijoita. Hän on perehtynyt muun muassa kansainvälisen kaupan merkitykseen ympäristönsuojelussa. Hän on tutkinut metsien ekosysteemipalveluja ja niiden hiilitasetta sekä ilmastonmuutoksen estämistä. Kauppi on tehnyt kansainvälisen uran kirjoittajana ja asiantuntijana muun muassa ilmastopaneeli IPCC:ssä, jossa hän oli myös perustajajäsenenä. Järjestötyötä hän on tehnyt Luonto-Liitossa ja Suomen Metsäyhdistyksessä. Kauppi on vastaanottanut useita tieteellisiä huomionosoituksia ja hän on Suomen Tiedeseuran jäsen. == Teokset == * Vuosisadan metsäbiologi – Peitsa Mikolan juhlakirja. Toim. Pekka Kauppi ja Jenna Kotilehto. Bidrag till kännedom av Finlands natur och folk 197. Suomen Tiedeseura, 2015. ISBN: 978-951-653-407-0 * Kauppi, Pekka: Kahlittu yliopistomme. Into Kustannus, 2017. ISBN: 978-952-264-759-7 * Kauppi, Pekka ja Kettunen, Jyrki: Vihreä kultakausi 1973–2008. Teos, 2022. ISBN: 978-952-363-294-3 * Kauppi, Pekka ja Peltomaa, Seppo: Luonnon muuttuva monimuotoisuus. Into Kustannus. 2024. ISBN: 978-952-393-424-5 == Lähteet == ==Aiheesta muualla== *Markku Sandell (28.1.2017) Kaikenlaiset professorit seikkailevat sekavilla urapoluilla – yliopistomaailma kaipaisi selkeyttämistä (yle.fi) Luokka:Elävät henkilöt Luokka:Vuonna 1952 syntyneet Luokka:Helsingin yliopiston professorit Luokka:Ympäristötiede
Assur-Nirari V

Assur-Nirari V oli Assyrian kuningas 755–745 eaa. . Assur-Nirari V oli edellisen kuninkaan Assur-Dan III:n veli ja Adad-Niari III:n poika. Vuonna 746 eaa. maassa puhkesi mellakoita ja niiden myötä Tiglatpileser III syöksi Assur- Nirarin valtaistuimelta. Tiglatpileser saattoi olla Assur-Nirarin poika tai nuorempi veli, mutta tällä hetkellä vallitsevan käsityksen mukaan kyseessä oli vallananastaja, jolla ei ollut mitään siteitä aikaisempaan hallitsijasukuun. Luokka:Assyrian kuninkaat